**Vision for Landsbybørnehaven:**

En børnehave, hvor børnene er i fokus og hvor de voksne skaber nogle rammer der udvikler trygge, selvhjulpne og socialt kompetente børn i trivsel. Børn der kan modtage læring og alderssvarende udfordringer, der igen giver basis for udvikling. Børn vi med god samvittighed kan sende i skole.

**Overordnet målsætning for Landsbybørnehaven:**

* At vi tilgodeser børnenes tryghed, trivsel og udvikling igennem relationen til børnene, vores struktur og de pædagogiske aktiviteter vi planlægger for dem i hverdagen.

**Målsætningen arbejder vi hen imod ved:**

* Dagens struktur – opdeling af børn, fastlagte daglige og ugentlige aktiviteter/rutiner.
* At være tydelige, autentiske og nærværende voksne der kan skabe trygge rammer for børnene.
* Vi sætter tydelige rammer for børnene, hvor vi gentager aktiviteter, traditioner og temauger der understøtter de seks læreplanstemaer.
* Vi viser børnene at vi er troværdige voksne, der siger hvad vi mener og mener hvad vi siger.
* Vi er omsorgsfulde.
* Vi er forudsigelige, dvs. vi reagerer altid på samme måde i de samme situationer.
* Overskuelighed og forudsigelighed 🡪 tryghed 🡪 ro 🡪 modtagelig for læring 🡪 udvikling.
* Det enkelte barn er i fokus. Vi arbejder tæt sammen omkring barnets trivsel og udvikling.
* Den voksne skal ikke kunne klare alle situationer og det er ok at se sin egen begrænsning i situationen og lade en anden voksen overtage, hvis det er til barnets bedste. Vi hjælper hinanden og understøtter hinandens arbejde til gavn for barnet.
* Vi stræber efter en kultur hvor empati og omsorg er i højsædet og hvor vi behandler hinanden ordentligt.

**Børn med særlig behov:**

Børn som ikke kan klare en almindelig børnehavedag uden ekstra hjælp kan være ethvert barn på et givet tidspunkt i barnets liv.

Børn med særlige behov, der går i børnehaven har brug for forskellig slags støtte alt efter om barnets problem er af fysisk, psykisk, social eller sproglig art.

I det daglige deltager barnet på lige fod med de andre børn og understøttes i sin udvikling bedst muligt, med de resurser børnehaven har til rådighed.

**Vi tror på:**

Alle børn vil samarbejde

Alle børn vil gerne gøre deres bedste

Alle børns reaktioner er meningsfulde

Alle børn kan tage ansvar

Alle børn kan lære. Krav skal tilpasses barnet og ikke omvendt.

**Praksis:**

Børnehaven observerer barnet i hverdagen og hvis vi ser nogle udfordringer har vi en standard procedure, hvor vi drøfter barnet;

1. Personalemøder
2. Forældrekontakt/Forældresamtaler
3. Udarbejder handleplaner
4. Sprogtest/Mål og indikationer 3-6 år [C:\Users\Gert\Desktop\MålogIndikationer.pdf](file:///C:\Users\Gert\Desktop\MålogIndikationer.pdf)
5. Kontakt til PPR, hvis problemet ikke selv kan løses
6. Overlevering til skole

**Understøtter:**

* Vores hverdag er bygget op på tydelige og genkendelige rammer
* Børnene er alders opdelt i grupper, når vi spiser, laver aktiviteter og ture ud af huset
* Faste voksen omkring børnene i gruppetid
* Voksne er gode rollemodeller, troværdige og tydelige
* Børn med særlige behov bliver altid overleveret, hvor forældrene får mulighed for at være med i selve overleveringen


**Børn i dagtilbud har ret til et godt fysisk, psykisk og æstetisk børnemiljø som fremmer deres trivsel, sundhed, udvikling og læring.**

Gode pædagogiske læringsmiljøer har særligt stor betydning for børn i udsatte positioner. Det pædagogiske personale har et ansvar for at støtte børn med forskellige udfordringer og sikre, at alle deltager i fællesskabet.

Børnemiljø handler dermed om, hvordan børnene trives med hinanden, med de voksne og med de aktuelle rammer inde og ude. Et godt børnemiljø fremmer børnenes trivsel, læring og udvikling. Dagtilbud skal vurdere børnemiljøet i et børneperspektiv under hensyntagen til børnenes alder og modenhed. Som det er illustreret i nedenstående trekantsmodel, påvirker de fysiske, psykiske og æstetiske miljøer hinanden og kan derfor ikke ses som isolerede enheder.

Landsbybørnehaven har beskrevet deres måde at arbejde med læreplaner på, ud fra vores personale og børnesammensætning, værdigrundlag og øvrige pædagogiske forhold. Det er kendetegnende for arbejdet med de pædagogiske læreplaner, at de er styret af et voksenperspektiv. Det er de voksne, der sætter rammerne for, hvilke aktiviteter der sættes i gang samt målet herfor. I arbejdet med børnemiljø er det derimod børneperspektivet, der er omdrejningspunktet. Her handler det om, at give børnene medbestemmelse på indholdet og organiseringen af deres hverdag og give deres stemmer udtryk og værdi. Børnemiljø og læreplaner supplere hinanden og sammentænkningen øger kv

aliteten af det pædagogiske arbejde. For at sikre os det gode børnemiljø laver vi løbende en måling, hvor vi bruger værktøjet; (Fysisk) - *Skab rum der virker, (Psykisk) - venskabsskema, (Psykisk) Relations skema,* Et kunstnerisk/kulturelt udtryk med særlig vægt på det sanselige (Æstestisk)



***Omgivelserne påvirker barnet og omvendt***

**Pædagogiske læreplaner:**

I lov om social service § 8a fastsættes:

At ophold i daginstitutionen skal bidrage til at børns læring understøttes, der skal efter serviceloven udarbejdes en pædagogisk læreplan, der behandler følgende temaer:

* Barnets alsidige personlige udvikling
* Sociale kompetencer
* Sprog
* Krop og bevægelse
* Naturen og naturfænomener
* Kulturelle udtryksformer og værdier

Vi bruger primær vores årshjul, til at fordybe os i temaer, som tager udgangspunkt i lærer planerne. Se årsplanen: [Årsplan\Årsplan NY.docx](file:///C:\Users\Gert\Downloads\Årsplan\Årsplan%20NY.docx) (Hold CTRL nede og tryk på linket)

Vi evaluerer ved at bruge SMTTE-modellen og skabelonen[**..\Desktop\MålogIndikationer.pdf**](file:///C:\Users\Gert\Desktop\MålogIndikationer.pdf) - ”Mål og indikatorer 3-6 år” og sprog: [**..\Desktop\Børnehavens dokumenter\Sprog\Vejledning sprogvurdering\_sprog.pdf**](file:///C:\Users\Gert\Desktop\Børnehavens%20dokumenter\Sprog\Vejledning%20sprogvurdering_sprog.pdf) [**..\Desktop\Evaluerings værktøj - læreplaner.docx**](file:///C:\Users\Gert\Desktop\Evaluerings%20værktøj%20-%20læreplaner.docx) . Dem bruger vi løbende til at justere, hvor børns udvikling er på vej hen og evaluere hverdags rutiner og aktiviteter samt læreplaner. Forældresamtaler, personalemøder og en gang om året på forældrebestyrelsens møde.

**Overordnede mål**: Læreplaner

**Sammenhæng**: Vi bruger årshjulet, som et styreredskab til at sikre, at vi når hele vejen omkring lærerplanerne.

**Tiltag**: Der vil være forskellige tiltage i forhold til hvilken aldersgruppe de er målrettet til, ligesom materiale og metoder. Vi arbejder både i aldersgrupper men også på tværs i aldersgrupperne.

**Tegn**: At børnene viser os og deres forældre, at de har fået ny viden og færdigheder om de forskellige emner og deres personligheder.

Vi bruger følgende dokumentation:

|  |  |  |
| --- | --- | --- |
| * Foto | * Forældresamtaler | * Forældreintra |
| * Personalemøder | * Whiteboard tavle | * Forældrebestyrelsesmøder |
| * Facebook |

**Barnets alsidige personlige udvikling**

Børns personlige udvikling trives bedst i en omverden, der er lydhør og medlevende. Voksne, der engagerer sig i og ser børn, er vigtige fødselshjælpere for de drømme og ønsker, børn har. Samtidig med at børn skal have mulighed for at opleve sig selv som afholdte og værdsatte individer, der er beskyttet af et fællesskab, skal de også lære at se og forstå samspillet og de konflikter, der kan opstå med andre – både børn og voksne

De skal både kunne mærke deres egne grænser – kunne sige til og fra – og på samme tid indgå som en social del af det større fællesskab, der gør verden sjov og udfordrende at være i.

**Barnet**

|  |  |
| --- | --- |
| **Tema: Barnets alsidige udvikling** | Pædagogiske læreplaner – 2018 |
| Mål: | * At barnet vokser op og føler sig anerkendt, respekteret og værdsat som det individ det er. * At barnet er robust og har selvværd og selvtillid i orden. |
| Tegn: | * At barnet får respekt for andre børn og udvikler empati * At barnet er i god trivsel og udvikling * At barnet lærer, hvad der er rigtigt og forkert, sandt eller falskt * At barnet opbygger selvværd, og føler sig værdifuld og værdsat * At barnet bliver selvhjulpent og kender egne grænser * At barnet lærer at sætte ord på følelser og sige til og fra * At kunne fordybe sig |
| Tiltag: | * At lytte til børnene og behandle det enkelte barn med respekt, guider dem i samspillet med de andre børn, og tager individuelle hensyn * At skabe rammer for barnet, der giver mulighed for udforskning og udvikling * At vi er gode rollemodeller, troværdige og tydelige voksne * At give barnet anerkendelse og ros * At stille passende krav i forhold til barnets alder og modenhed * At støtte børnene i at løse konflikterne selv |
| Konkret pædagogisk praksis: | * Hilse på hinanden og vise taknemmelighed * Piktogrammer (Struktur og fordybelse i leg) * Samling i primærgrupperne * Fælles frokost, hvor både voksne og børn spiser sammen * ”Fri for mobberi” * Børnene deltager i og hjælper med daglige opgaver - Borddækning, skære frugt, oprydning osv. * Hjælper børnene med at sætte ord på deres behov og følelser * Sammen med børnene tager vi hånd om konflikterne og løser dem i fællesskab * Fokusbarn |
| Evaluering: | * Personalemøder * Evalueringer efter hverdags rutiner og aktiviteter * [..\Desktop\MålogIndikationer.pdf](file:///C:\Users\Gert\Desktop\MålogIndikationer.pdf) (Mål og indikator – Børn på vej mod 6 år) * [..\Desktop\Evaluerings værktøj - læreplaner.docx](file:///C:\Users\Gert\Desktop\Evaluerings%20værktøj%20-%20læreplaner.docx) |

**Sociale kompetencer**

Sociale kompetencer udvikles i fællesskab med andre mennesker i venskaber, grupper og kulturer. De vigtige elementer i de sociale kompetencer er empati, evne til tilknytning og sociale færdigheder.

Sociale kompetencer er nøglen til fællesskabet, hvor børnene har mulighed for at udfolde sig – i leg, i samarbejde med andre om at løse opgaver og realisere drømme. Det er vigtigt, at børn støttes i at danne venskaber og lærer, hvordan man kommer med i og er en del af en gruppe. Det er i fællesskabet med andre, børnene oplever styrke og betydning. Det giver adgang til at give og opnå anerkendelse. Det er som med skabere af fællesskabets historie, der fortælles hver dag, at børn bliver socialt kompetente. Børn skal i omsorg og respekt have mulighed for at udvikle konstruktive og nære relationer til andre mennesker. Der skal være plads til at give udtryk for egne følelser og behov samtidig med, at børnene også forstår, at andre har de samme behov. Børn skal lære at sætte grænser for sig selv og sige til og fra.

**Barnet**

|  |  |
| --- | --- |
| **Tema: Sociale**  **Kompetencer** | Pædagogiske læreplaner - 2018 |
| Mål: | * At børnene anerkendes og respekteres, og at de oplever at høre til * At børnene samarbejder med andre og deltager i fællesskabet. * At børnene etablerer og fastholder venskaber og nære relationer med andre. |
| Tegn: | * Indgår/ deltager i et fællesskab og aktiviteter * Indgå i forskellige relationer * Inkluder andre i et fællesskab * Tage hensyn/ respekter andre * Kan sige til og fra/ udtrykke sig * Modtage/give hjælp * Udsætte sit behov |
| Tiltag: | * At vi introducere børnene for alderssvarende aktiviteter * At støtte op om venskaber og forsøge at skabe nye * At have en daglig struktur præget af rutiner * At vi som personale er gode rollemodeller * At vi støtter op omkring deres empati * At sætte ord på børnenes følelser og adfærd og støtte dem i at sige til/fra * At vi lærer børnene at vente på tur * ”Fri for mobberi” |
| Konkret pædagogisk praksis: | * Samling i primærgrupperne * Piktogrammer * Daglig dialog med forældrene * Fællesaktiviteter * Ture ud af huset * Fri leg/voksenstyret leg * Forældresamarbejde/ Formidling/ Sammenhæng fra institution til hjemmet |
| Evaluering: | * Personalemøder * Evaluering efter hverdagsrutiner og aktiviteter * [..\Desktop\MålogIndikationer.pdf](file:///C:\Users\Gert\Desktop\MålogIndikationer.pdf) * [..\Desktop\Evaluerings værktøj - læreplaner.docx](file:///C:\Users\Gert\Desktop\Evaluerings%20værktøj%20-%20læreplaner.docx) |

**Sprog**

Sproget er grundlæggende en vigtig kompetence og vi ser det som et gennemgående tema for samtlige læreplanstemaer. Gennem de daglige aktiviteter skal børnene lege med sproget, udvikle deres ordforråd og blive opmærksomme på de forskellige lyde, bøjninger, rytmer, og tryk i sproget, så de udvikler et nuanceret g varieret sprog, svarende til deres alder.

**Barnet**

**Sproghandleplan for børn 3-6 år**

Vi følger Horsens kommunes politik på det sproglige område ved at gøre brug af sprog screening – Alle 5 årige bliver obligatorisk testet med forældrenes samtykke. De børn, som er er særlig udfordret på det sproglig område, sprogvurderes og efter dialog med forældre, kan vi trække på tværgående enhed for læring. Vi er forpligtet til at teste barnet, med/uden samtykke fra forældre. Dette er med henblik på at få lavet den rigtige sproghandleplan for barnet.

|  |  |
| --- | --- |
| **Tema: Sprog** | Pædagogiske læreplaner - 2018 |
| Mål: | * At barnet udvikler og bruger sit kendskab til sprog (tegn, symboler, tal, bogstaver, farver m.m.) til kommunikere med |
| Tegn: | * At sætte ord på følelser, tanker og oplevelser * At kunne udtrykke sig og skabe kontakt til andre gennem sproget * At aflæse fælles normer og koder * At kunne afkode og bruge kropssprog * At børnene kan og har lyst til at ytre sig i små og store grupper * At kunne afstemme sig i forhold til sine omgivelser |
| Tiltag: | * At vi sætter ord på børnenes adfærd og følelser * At vi lytter - og giver barnet tid til at tale færdigt * At vi er tydelige i vores kommunikation med barnet og gode rollemodeller * Sproglydes screening (BCB), Ramböl sprogtest |
| Konkret pædagogisk praksis: | * Morgensamling med frivillig dialog * Sanglege * Brætspil * Højtlæsning * Temauger (nye oplevelser og nye begreber) * Rim og remser * ”Fri for mobberi” * Ture ud af huset |
| Dokumentation: | Udover dokumentationerne i side 2 bruger vi:   * Sproglydes screening (BCB), Ramböl sprogtest, TRAS |
| Evaluering: | * Personalemøder * Evaluering efter hverdagsrutiner og aktiviteter * [..\Desktop\MålogIndikationer.pdf](file:///C:\Users\Gert\Desktop\MålogIndikationer.pdf) * [..\Desktop\Evaluerings værktøj - læreplaner.docx](file:///C:\Users\Gert\Desktop\Evaluerings%20værktøj%20-%20læreplaner.docx) |

**Krop og bevægelse**

Forskningen viser, at børn der har en god fysisk form, er potentielt bedre stillet med hensyn til koncentration, kreativitet, indlæring og kropsbevidsthed. Kroppen er dog mere end et værktøj til at bevæge sig med - det er et stort sammensat sansesystem, som udgør fundamentet for erfaring, læring, følelsesmæssige og sociale processer samt kommunikation. Ved at tage vare på kroppen og sikre dens udfoldelser, lægges grundlaget for fysiske sundhed.

**Barnet**

|  |  |
| --- | --- |
| **Tema: Krop og bevægelse** | Pædagogiske læreplaner - 2018 |
| Mål: | * At barnet oplever glæde ved fysisk aktivitet og bruge kroppen * At styrke barnets fin- og grov motoriske udvikling * At kende sin krops styrker og begrænsninger |
| Tegn: | * At barnet får kendskab til sund kost og god hygiejne * At blive selvhjulpen i forhold til forskellige praktiske gøremål * At barnet mærker sin krop og finder ro * At barnet lærer at lytte til og forstå sin egen og andres kropsreaktioner * At møde forskellige miljøer, der udfordrer det enkelte barn på krop og bevægelse |
| Tiltag: | * At give børnene mulighed for fysisk udfoldelse, ude og inde. * At vi er gode rollemodeller ved at deltage i fysisk aktivitet * At vi støtter op omkring barnets fysiske udfoldelser * At vi støtter børnene med gode toiletvaner og god håndhygiejne * At vi støtter barnet i at blive opmærksom på deres egen kropsbehov * Tilgodese individuelle behov i zone for nærmeste udvikling (NUZO) |
| Konkret pædagogisk praksis: | * Tumlerum / motorikrum * Sang og rytmik * Ugentlig turdage * Legeplads med mulighed for fysisk aktivitet * Cykelbane * Kreative aktiviteter (perler, lego, klippe og klistre) * Håndvask efter toiletbesøg, udeleg og før spisning * Tage tøj af og på |
| Evaluering: | * Personalemøder * Evalueringer efter hverdagsrutiner og aktiviteter * [..\Desktop\MålogIndikationer.pdf](file:///C:\Users\Gert\Desktop\MålogIndikationer.pdf) * [..\Desktop\Evaluerings værktøj - læreplaner.docx](file:///C:\Users\Gert\Desktop\Evaluerings%20værktøj%20-%20læreplaner.docx) |

**Naturen og naturfænomener**

Naturen er grundlaget for hele vores eksistens. Udgangspunktet for at forstå verden er også forståelsen af den natur, vi lever i og har ansvar for. Naturoplevelser i barndommen bidrager både til den følelsesmæssige, mentale og fysiske udvikling. En naturfaglig dannelse, skabes af oplevelser med, interesse for og viden om naturen i et miljø, hvor der er plads til at undres, stille spørgsmål og finde svar. I naturen kan man undres og udvikle sin naturlige nysgerrighed. Glædes ved de forandringer og mirakler der sker. Vi eksperimenterer med jord, ild, vand og luft og i naturen udvikler vi krop og sind i samspil med hinanden.

**Barnet**

|  |  |
| --- | --- |
| **Tema: Naturen og naturfænomener** | Pædagogiske læreplaner - 2018 |
| Mål: | * At børnene får indsigt i planter og dyrs livsbetingelser * At børnene lærer at begå sig i naturen. |
| Tegn: | * Være god mod dyr * Kende forskel på årstider * Barnet lærer at naturen i sig selv kan bruges til leg/aktiviteter * At barnet får styrket sine sanser og motorik * Kende naturfænomener (varme, kulde, tørt, vådt) * Jord til bord * Fordybelse |
| Tiltag: | * Oplever årstiderne og naturens forandringer ved at være ude i al slags vejr * Gode rollemodeller og skabe rammerne for at barnet kan udvikle sin fantasi og gøre erfaringer * At give barnet mulighed for at opleve årstiderne på frugttræer og planter * Være ude i al slags vejr * At guide barnet i god og dårlig brug af naturen, f.eks. ikke at smide affald |
| Konkret pædagogisk praksis: | * Besøg til børnebondegården * Leg i vand * Mærke græsset med bare tæer og hænder * Spise af naturen * Klatre i træer * Dyrke grøntsager i vores egen køkkenhave samt tilberedelse * Brandøvelser |
| Evaluering: | * Personalemøder * Evalueringer af hverdagsrutiner og aktiviteter * [..\Desktop\MålogIndikationer.pdf](file:///C:\Users\Gert\Desktop\MålogIndikationer.pdf) * [..\Desktop\Evaluerings værktøj - læreplaner.docx](file:///C:\Users\Gert\Desktop\Evaluerings%20værktøj%20-%20læreplaner.docx) |

**Kulturelle udtryksformer og værdier**

Børn har et klart blik for kulturelle udtryksformer. Jo mere varieret børn får lov at udfolde sig og jo flere kulturelle møder, de oplever, jo mere bredspektret bliver også deres opfattelse af såvel verden, andre mennesker, som deres egne muligheder og potentialer. Selvom børn opfattes som fantasifulde væsner, har de ganske som voksne brug for inspiration ud over, hvad deres egen fantasi kan skabe.

Mødet med andre menneskers udtryk og ikke mindst med voksne, der kan formidle kunst og kultur, kan være med til at sætte gang i en udvikling af deres kulturelle udtryksformer. Gennem oplevelser af kunst og kultur får børn inspiration til selv at lege, omforme og eksperimentere med de udtryk, de møder. Gennem mødet med andre udtryksformer – både kunstnerisk, kulturelt, ved at stifte bekendtskab med andre måder at leve på og andre værdier – udfoldes børnene til hele, nysgerrige og tolerante mennesker. Mennesker, der har forståelse for, at verden er mangfoldig, og at menneskers sprog, vaner og levevilkår kan være vidt forskellige.

**Barnet**

|  |  |
| --- | --- |
| **Tema: Kulturelle udtryksformer og værdier** | Pædagogiske læreplaner - 2018 |
| Mål: | * At børnene skal vide hvem de er, hvor de kommer fra * Have respekt for forskellighed i de miljøer og kultur de færdes i * Afprøver gerne forskellige udtryksformer |
| Tegn: | * Lære at kende dansk kultur og traditioner samt andre landes kultur * At barnet får kendskab til børnehavens kultur og værdier * At barnet får mulighed for at udtrykke sig kreativt og fantasifuldt på forskellige måder * At udvikle respekt og forståelse for forskelligheder og levevis |
| Tiltag: | * Vi følger årets traditioner og bruger dem som tema i vores pædagogiske planlægning * At vi introducerer børnene for forskellige kulturer, traditioner og historie. |
| Konkret pædagogisk praksis: | * Middelalder, jul, fastelavn, børnehavens fødselsdag, børnenes fødselsdag, påske, Halloween, små synger sammen, Santa Lucia * Selvbiografi/fotoinklusion * Besøg til bibliotek og museer * At bruge digitale medier |
| Evaluering: | * Personalemøder * Evalueringer af hverdagsrutiner og aktiviteter * [..\Desktop\MålogIndikationer.pdf](file:///C:\Users\Gert\Desktop\MålogIndikationer.pdf) * [..\Desktop\Evaluerings værktøj - læreplaner.docx](file:///C:\Users\Gert\Desktop\Evaluerings%20værktøj%20-%20læreplaner.docx) |

